laion/Wikipedia-Exotic huggingface dataset:
Criminal

Criminal היא מילה באנגלית שפירושה "קרימינל". האם התכוונתם ל... Criminal (שיר של בריטני ספירס) – שירה של הזמרת והשחקנית בריטני ספירס. Criminal (שיר של נאטי נטשה) – שירה של הזמרת נאטי נטשה. Criminal (שיר של לינדזי אל) – שירה של הזמרת לינדזי אל.
מילי בובי בראון

מילי בובי בראון בונג'ובי (באנגלית: Millie Bobby Brown Bongiovi; נולדה ב-19 בפברואר 2004) היא שחקנית ודוגמנית בריטית. היא זכתה לפרסום בשל תפקידה כאילבן בסדרת המדע הבדיוני של נטפליקס "דברים מוזרים", עבורו הייתה מועמדת פעמיים לפרס אמי לשחקנית המשנה הטובה ביותר בסדרת דרמה. את המועמדות הראשונה קיבלה בגיל 13. מילי בובי בראון נולדה במאלגה שבאנדלוסיה, ספרד; בת להורים אנגלים. אביה סוכן נדל"ן. המשפחה עברה לבורנמות', דורסט שבבריטניה כשהייתה בת ארבע וארבע שנים מאוחר יותר לאורלנדו, פלורידה. בראון מבלה את זמנה בין לונדון ללוס אנג'לס. ב-2016 החלה לשחק בסדרת המדע הבדיוני "דברים מוזרים" של נטפליקס. על תפקידה בסדרה זכתה בראון בפרס סאטורן להופעה הטובה ביותר לשחקנית מתחילה בסדרת טלוויזיה. האנסמבל שהיא נכללת בו זכה בפרס גילדת שחקני המסך לאנסמבל שחקנים בסדרת דרמה. ב-2017 הייתה מועמדת לפרס אמי לשחקנית משנה בסדרה דרמה, אך לא ניצחה, ושנה לאחר מכן ב-2018 שוב הייתה מועמדת בקטגוריה זו, אך הפסידה לטנדי ניוטון על משחקה בסדרה וסטוורלד. ב-2013 בראון שיחקה את אליס הילדה ב"ארץ הפלאות (סדרת טלוויזיה)" ב-2016 הופיעה בקליפים ובפרסומות. בינואר 2017 דגמנה לראשונה, לקמפיין של קלווין קליין. בחודש שלאחר מכן הוחתמה בסוכנות הדוגמנות IMG (אנ'). במאי 2018 השתתפה בקליפ "Girls Like You" של מארון 5. ב-2019 הופיעה לראשונה בסרט "גודזילה: מלך המפלצות", ההמשך של "גודזילה" משנת 2014. ב-2020 השתתפה בסרט הרביעי בסדרה, "גודזילה נגד קונג". באותה השנה גילמה את "אנולה הולמס" בסרט "אנולה הולמס". בראון היא בעלת חברת איפור הנקראת "florence by mills". ב-11 באפריל 2023 התארסה לבן זוגה, ג'ייק בון ג'ובי, בנו של הזמר ג'ון בון ג'ובי, ובמאי 2024 השניים התחתנו בטקס מצומצם עם משפחותיהם. מדיה וקבצים בנושא מילי בובי בראון בוויקישיתוף מילי בובי בראון, ברשת החברתית פייסבוק מילי בובי בראון, ברשת החברתית אקס (טוויטר) מילי בובי בראון, ברשת החברתית אינסטגרם מילי בובי בראון, במסד הנתונים הקולנועיים IMDb (באנגלית) מילי בובי בראון, באתר AllMovie (באנגלית) מילי בובי בראון, באתר Rotten Tomatoes (באנגלית) מילי בובי בראון, באתר Metacritic (באנגלית) מילי בובי בראון, באתר Last.fm (באנגלית) מילי בובי בראון, באתר Discogs (באנגלית) מילי בובי בראון, באתר Genius שגיאות פרמטריות בתבנית:יוטיוב 'סוג: סרטון בערוץ WIRED' אינו ערך חוקי Millie Bobby Brown Answers the Web's Most Searched Questions, סרטון בערוץ WIRED באתר יוטיוב (אורך: 8:00), 9 בנובמבר 2022 (באנגלית) מילי בובי בראון, באתר פרסי האמי About Us, florence by mills (באנגלית)
סוליקה

האם התכוונתם ל... סוליקה – אחד מכינויי אשת פוטיפר באסלאם, ראו זוליכה ללה סוליקה – כינוי לסוֹל "סוליקא" חַג'וּאֵל (1817–1834), נערה יהודייה מרוקאית צדקת שסירבה להתאסלם ונהרגה על קידוש השם, ראו סול חגואל יצירות המתבססות על סיפורה: סוליקא - מחזמר ישראלי מקורי – עלה לראשונה בסוף שנת 2016 בהפקת תיאטרון באר שבע סוליקה (הצגה) – הצגה של תיאטרון "משמחי לב", ראו עופר הלוי#ארגון ותיאטרון משמחי לב
אנדי פאדיקומב

אנדי פאדיקומב (באנגלית: Andy Puddicombe; נולד ב-23 בספטמבר 1972) הוא מייסד חברת Headspace- פלטפורמת בריאות דיגיטלית המציעה מגוון שירותים של מדיטציה מודרכת. פאדיקומב הוא נזיר בודהיסטי לשעבר עם תואר באומנויות הקרקס. הוא ייסד את Headspace יחד עם ריצ'רד פירסון, בלונדון במאי 2010. פאדיקומב נולד בלונדון, אנגליה, אך גדל בעיר בריסטול. הוא למד בבית הספר התיכון Wellsway בעיר קינשאם, ולמד לתואר במדעי הספורט באוניברסיטת דה מונטפור. פאדיקומב גם התמחה באקדמיה לאמנות הקרקס. בשנת 1994 פאדיקומב ויתר על לימודי הספורט ובמקום זאת החליט לצאת למסע באסיה כדי לתרגל מדיטציה בתור נזיר בודהיסטי. החלטתו לצאת למסע הייתה כחלק מניסיונו להתמודד עם הטראומה שחווה בעקבות תאונת דרכים שבה נפגעו ומתו כמה מחבריו, בנוסף למות אחותו כמה חודשים קודם לכן. במסעו אחר המדיטציה טייל אנדי בהודו, נפאל, בורמה, תאילנד, אוסטרליה ורוסיה; בשיא המסע הגיע אנדי למנזר טיבטי בהודו שבהרי ההימלאיה. לאחר מכן שהה בסקוטלנד כשנה, ולאחר כן שב לרוסיה ולימד מדיטציה בעיר מוסקבה במשך ארבע שנים, שם סיים את התחייבויותיו כנזיר. בשנת 2004 שב ללונדון והמשיך את לימודי אומנות הקרקס, כאשר במקביל עסק בהקמה ובבנייה של מרכז תרגול מדיטציה פרטי, וסיפר שהחזון שלו היה "לגרום לכך שמדיטציית מיינדפולנס תהיינה נגישה לכל וכדי שכולם יוכלו להפיק את היתרונות הרבים שבה". פאדיקומב הקים מרכז פרטי לתרגול מדיטציה בשנת 2006; הוא העביר את ארבע השנים הבאות בתור יועץ למדיטציית קשיבות תוך שהוא מאמץ את השפה ואת השיטות שלמד במסעו למזרח. בתקופה זו פגש את שותפו העסקי והמייסד הנוסף של שירות Headspace - ריצ'רד פירסון. פאדיקומב זקף הרבה מההצלחה של שירות Headspace לזכותו ומעורבותו של ריצ'רד. בשנת 2010 עלה שירות Headspace לאוויר, מלווה באירוע השקה שנערך בלונדון. קטעי המדיטציה הראשונים שהקליט פאדיקומב עלו ראשית לאתר האינטרנט, ורק לאחר מכן, בינואר 2012 עלתה האפליקציה לאוויר. המשימה של אנדי פודימקוב וריצ'רד פירסון הייתה להחדיר את המדיטציה למודעות הציבור, להפוך אותה לנגישה יותר מאי פעם ולהפוך אותה להיות רלוונטית ומותאמת לעולם המודרני כאשר הם חותרים לכמה שיותר הנעה ליצירתיות בחוויית המשתמש של האפליקציה. פאדיקומב כתב שלושה ספרים, כולם יצאו לאור על ידי Hodder & Stoughton, Hachette. Get Some Headspace – מבוא מעמיק לטכניקות Headspace The Headspace Diet – מדריך לשימוש במדיטציית מיינדפולנס כאמצעי להשגת המטרה למשקל גוף רצוי במקום שימוש בדיאטות מודרניות בנובמבר 2012, העביר פאדיקומב הרצאה ב-TED Talk תחת הכותרת 'All It Takes Is 10 Mindful Minutes' (כל מה שנדרש הן 10 דקות של מיינדפולנס). בהרצאה סיפר אנדי על היתרונות והחוזקות של תרגול מדיטציית מיינדפולנס במשך כל יום. נכון להיום הסרטון הגיע ל-7 מיליון צפיות והיה אחד מן הסרטונים הראשונים של TED Talks שקודם בפלטפורמת Netflix. פאדיקומב מתגורר עם אשתו ושני בניו בלוס אנג'לס שבקליפורניה. בשנת 2013 הודיע אנדי שהוא לוקה בסרטן האשכים וכעת נמצא בסדרת טיפולים. בכתבה שפורסמה בעיתון הגרדיאן סיפר אנדי כיצד עזרה לו מדיטציית המיינפולנס להתמודד עם התסמינים הפיזיים, הרגשיים והמנטאליים שנבעו מהמחלה ומהטיפול בה. אתר האינטרנט הרשמי של אנדי פאדיקומב אנדי פאדיקומב, ברשת החברתית אקס (טוויטר) "Declutter your mind on the Central Line". Evening Standard. 14 April, 2010
קייל קוזמה

קייל אלכסנדר קוזמה (באנגלית: Kyle Alexander Kuzma; נולד ב-24 ביולי 1995) הוא כדורסלן אמריקאי המשחק בקבוצת וושינגטון ויזארדס מליגת ה-NBA, בעמדות הפאוור פורוורד והסמול פורוורד. קוזמה נולד וגדל בעיר פלינט שבמישיגן. בשנת 2013 החל ללמוד באוניברסיטת יוטה, אך בשנתו הראשונה לא הורשה לשחק בנבחרת הכדורסל שלה בעקבות רישומו המאוחר ללימודים. בעונת 2014/2015 מיעט לקבל דקות משחק וקלע 3.3 נקודות בממוצע למשחק בלבד, וקבוצתו העפילה לשלב שמינית הגמר (Sweet Sixteen) של טורניר אליפות המכללות לראשונה מזה 10 שנים, בהובלתו של הרכז דלון רייט. בעונה העוקבת הפך לשחקן חמישייה קבוע, ובעונת 2016/2017, לאחר עזיבתו של הסנטר יאקוב פולטל ל-NBA, רשם עונת פריצה עם ממוצעים של 16.2 נקודות, 9.3 ריבאונדים ו-2.4 אסיסטים למשחק, ונבחר לחמישיית העונה של מחוז Pac-12‏ (First-team All-Pac-12). בדראפט ה-NBA לשנת 2017 נבחר קוזמה בבחירה ה-27 על ידי ברוקלין נטס, אשר שלחה אותו בערב הדראפט ללוס אנג'לס לייקרס, יחד עם ברוק לופז, בתמורה לדיאנג'לו ראסל וטימופיי מוזגוב. לאחר שהציג יכולת גבוהה בליגת הקיץ 2017, נכנס קוזמה לרוטציית הקבוצה כבר בתחילת עונת הרוקי שלו, כמחליפם מהספסל של לארי נאנס וברנדון אינגרם בעמדות הפורוורד. באופן מפתיע – בהתחשב במיקום הנמוך בו נבחר בדראפט – הפך קוזמה במהרה לאחד השחקנים המצטיינים בלייקרס, ואף זכה בפרס רוקי החודש באזור המערבי לאוקטובר/נובמבר בהם רשם ממוצעים של 16.7 נקודות ו-6.1 ריבאונדים למשחק. לאורך עונת הרוקי שלו העמיד קוזמה ממוצעים של 16.1 נקודות, 2.1 שלשות ו-6.3 ריבאונדים למשחק, ובסיומה נבחר לחמישיית הרוקיז של העונה. ב-9 בינואר 2019 קלע קוזמה שיא קריירה של 41 נקודות בניצחון קבוצתו מול דטרויט פיסטונס. במשחק הכוכבים העולים של עונת 2019 זכה קוזמה בפרס ה-MVP, לאחר שקלע 35 נקודות. בעונת 2019/2020 זכה עם הלייקרס באליפות ה-NBA, לאחר שגברה על מיאמי היט בסדרת הגמר; קוזמה שותף בכל 21 משחקי קבוצתו בפלייאוף, כשחקן ספסל, וקלע 10.0 נקודות בממוצע למשחק. בדצמבר 2020 חתם בלייקרס על הארכת חוזה ל-3 עונות נוספות, החל מעונת 2021/2022, בסך כ-40 מיליון דולר. במהלך דראפט 2021 הועבר יחד עם קנטביוס קולדוול-פופ ומונטרז הארל לוושינגטון ויזארדס, כחלק מטרייד בין 5 קבוצות, במסגרתו צירפו הלייקרס את ראסל וסטברוק. מדיה וקבצים בנושא קייל קוזמה בוויקישיתוף אתר האינטרנט הרשמי של קייל קוזמה קייל קוזמה, ברשת החברתית פייסבוק קייל קוזמה, ברשת החברתית אקס (טוויטר) קייל קוזמה, ברשת החברתית אינסטגרם קייל קוזמה, ברשת החברתית טיקטוק פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN אסף רביץ‏, יש קיצורי דרך: הפריצה המפתיעה של קייל קוזמה בלוס אנג'לס לייקרס, באתר וואלה, 27 בדצמבר 2017 קוזמה נבחר לחמישיית העונה של מחוז Pac-12, באתר קבוצת אוניברסיטת יוטה, 6 במרץ 2017 רשימת הנבחרים בדראפט 2017, באתר basketball-reference.com קוזמה נשלח בטרייד ללוס אנג'לס לייקרס, באתר הרשמי של לוס אנג'לס לייקרס, 22 ביוני 2017 סימונס ומיצ'ל בחמישיית העונה של הרוקיז, באתר ערוץ הספורט, 22 במאי 2018 סיכום המשחק בין הלייקרס לפיסטונס, באתר USA Today,‏ 10 בינואר 2019 קוזמה זוכה בתואר ה-MVP של משחק הכוכבים העולים, באתר ESPN,‏ 16 בפברואר 2019 קוזמה חותם על הארכת חוזה בלייקרס, באתר ESPN,‏ 21 בדצמבר 2020
דרורית צהובת-גרון

דרורית צהובת-גרון (שם מדעי: Petronia xanthocollis; ‏xanthos - צהוב, collis - גרון) היא ציפור שיר ממשפחת הדרוריים הנפוצה בדרום אסיה. בישראל הדרורית צהובת הגרון היא מקננת נדירה ומזדמנת נדירה ביותר. לדרורית צהובת-גרון יש מקור דק יותר מרוב הדרורים בסוג דרור. צבע נוצותיה הוא בעיקר חום-אפור ואחד ממאפייניה הוא שני פסי כנף בהירים בולטים. לזכרים יש כתף (סוככות כנף קטנות) חומה-אדמדמה, כתם צהבהב בצוואר וקדמת עין כהה. הנקבות כהות יותר, ללא הכתף החומה-אדמדמה, ובצווארן הכתם הצהבהב פחות בולט ולעיתים איננו. דרורית זו מקננת בחללי עצים בחודשים אפריל עד יולי, בדרך כלל היא משתמשת בחורים שנוצרו על ידי ציפורים אחרות, המקננות בחללי עצים, כמו ברבטים ונקרים. היא עשויה לקנן גם בחללים ריקים של בניינים. הקן נבנה בעיקר על ידי הנקבה, אך זכרים עשויים לעזור גם הם. הנקבה דוגרת על הביצים לבדה, ולפעמים עוזבת את הקן בשעות החמות של היום. הביצים בוקעות לאחר כ-12–14 ימים. דרורית צהובת-גרון חובבת עצים אך ניתן למצוא אותה גם על חוטי חשמל או על הקרקע, היכן שיש לה מקום לקפץ. דרוריות אלה לנות בלילה בקבוצה, בשיחים נמוכים. חלק מהאוכלוסיות נודדות כתגובה לגשמים. הן ניזונות בעיקר מדגנים אך גם מחרקים, צוף ופירות יער. פריט מזון יוצא דופן שממנו הן ניזונות הוא עלי כותרת של פרחים. לאחר שהן אוכלות פרחים כמו צלף, אלמוגן ובסיה, מצחיהן מכוסים באבקה. דרורית צהובת-הגרון נפוצה מטורקיה ועד איראן, אפגניסטן, פקיסטן, הודו ובנגלדש. הוא מין תועה בסרי לנקה ובחלקים ממיאנמר. ביוני 2023 דווח כי אוכלוסיית דרוריות של כעשרה זוגות מקננים נצפו בישראל בשטח הגולן. זאת לאחר שבשנת 2022 נצפו דרוריות באותו האזור בעקבות תצפית אקראית. מדיה וקבצים בנושא דרורית צהובת-גרון בוויקישיתוף דרורית צהובת-גרון, באתר ITIS (באנגלית) דרורית צהובת-גרון, באתר NCBI (באנגלית) דרורית צהובת-גרון, באתר Animal Diversity Web (באנגלית) דרורית צהובת-גרון, באתר GBIF (באנגלית) דרורית צהובת-גרון באתר הרשימה האדומה של IUCN מגדיר הציפורים של ישראל - דרורית צהובת-גרון, באתר פורטל צפרות Ali, Sálim, 1896-1987., Handbook of the birds of India and Pakistan : together with those of Bangladesh, Nepal, Bhutan, and Sri Lanka, כרך 10, 2nd ed, Delhi: Oxford University Press, 1998, עמ' 81–86 Misra, M. K., תצפיות על הרגלי קינון של דרורית צהובת-גרון, Newsletter for Birdwatchers, 1990 ההתרבות של דרורית צהובת-הגרון, Newsletter for Birdwatchers, 1993, עמ' 51 ההתרבות של דרורית צהובת-הגרון, Newsletter for Birdwatchers, 1993, עמ' 78 Rasmussen, Pamela C., Birds of South Asia : the Ripley guide, 2nd ed., Washington: Smithsonian National Museum of Natural History, 2012, עמ' 576 Robinson, S. M. (1925). "Nesting of the Yellowthroated Sparrow Gymnoris xanthosterna xanthosterna at Kalan, Shan States". Journal of the Bombay Natural History Society. 30 (2): 477 נעה פישר, עולה חדשה: אוכלוסייה של דרורית צהובת גרון תועדה לראשונה בישראל, באתר ynet, 8 ביוני 2023
מנחת ציקלון

מנחת ציקלון (מנחת סאיקלון) הוא מנחת השוכן במרכז פארק תעשיות בר-לב, סמוך וממערב לכרמיאל, ואין בו שירותי תעופה משום סוג. המנחת הוקם בשנת 1970 כחלק ממפעל "ציקלון מוצרי תעופה" (כיום "אלביט מערכות - סאיקלון בע"מ"). ציקלון מוצרי תעופה הוקמה ביוזמתו של יואש צידון וחברת "עץ לבוד", במטרה לבנות מטוסים קלים. החברה הייתה במשא ומתן להקים קו ייצור להרכבת גרסה תלת-מנועית, של מטוס ה"איילנדר" (ה"טרילנדר"), מטוס נוסעים קל מתוצרת חברת בריטן נורמן. המנחת נועד לאפשר למפעל להטיס בתחומו את המטוסים הקלים שיצאו מקו הייצור. הסכם ייצור לבסוף לא נחתם והמפעל התמחה בייצור תת-מרכבים של מטוסים ובשיפוץ מסוקים. המפעל שימש כקבלן משנה של התעשייה האווירית לישראל, ייצר והרכיב מכלולי גוף למטוס הנשר והכפיר בשנות ה-70 של המאה ה-20. בשנות ה-80 שוב נעשה ניסיון, שלא יצא לפועל, להרכיב מטוסים קלים במפעל. ב-23 ביוני 1985 נערכה במנחת טיסת הבכורה של פרויקט מטוס "הגמביט", אווירון זעיר ממדים (אולטראלייט) שפיתחה חברת "סייקרפט", חברה בת של סאיקלון. את המטוס הטיס ברוך לבנון, שהיה המהנדס הראשי ומנכ"ל חברת "סייקרפט". באוקטובר 1991 חנכה חברת נשר תעופה ותיירות קו תעופה בין המנחת לנמל התעופה דב הוז בתל אביב. הקו הפסיק לפעול לאחר מספר חודשים. במרץ 1998 החלה חברת ארקיע להפעיל שוב קו תעופה בין המנחת לשדה דב, עם מטוס איילנדר בעל 9 מושבים. באותה עת גם הוכרז על תוכנית להכפלת ארוך מסלול הטיסה ל-1,200 מטר, במטרה להתאימו להמראה ונחיתה של מטוסים בינוניים, כגון ATR 42 (תוכנית שלא יצאה לפועל). בשנת 1999, רכשה חברת אלביט מערכות את המפעל. בשנת 2002, השקיע משרד התחבורה 300 אלף שקל בריבוד מחדש של המנחת ומסלול הטיסה באספלט. במטרה לאפשר למפעל להנחית בתחומו מטוסים קלים לצורך שיפוץ, ובכך להגביר את התעסוקה במקום. אך מאז השיפוץ המנחת כמעט ואינו פעיל. מדי שנה מתקיים במנחת אירוע הכולל מופע טיסנים, לזכרו של סרו ניר לקריף, מכונאי מוטס שנהרג באסון היסעור ברומניה ביולי 2010. פרטים על "ציקלון", מעריב, 19 באוקטובר 1971 ציקלון נוסק לשנות ה-2000, מעריב, 30 במאי 1984 מימוש הרווחים התרחב לחופשיות, מעריב, 25 ביולי 1985 המראתו והתרסקותו של הגמביט / טל בן יוסף, באתר אגודת התעופה הכללית בישראל, 7 במאי 2014 רן לוי, עושים עסקים - הגמביט שנכשל: ברוך לבנון על המטוס הקל של סיאקלון, באתר "עושים היסטוריה" (שידור של הפודקאסט וטקסט מלא שלו), 29 במרץ 2018 נשר טסה לכרמיאל, מעריב, 3 באוקטובר 1991 יהודה גורן, קו תעופה חדש מת״א לכרמיאל, מעריב, 28 באוגוסט 1991 שרון שדה, נשר מפסיקה את הטיסות לכרמיאל בגלל מזג האוויר, חדשות, 25 בדצמבר 1991 דוד חיון, ‏ארקיע תפעיל טיסות מפארק התעשיות בגליל לשדה דב ובחזרה, באתר גלובס, 3 במרץ 1998 שי שלו, ‏אלביט יודעת גם לקנות: אלביט מערכות תרכוש את סאיקלון ב-%75 מעל מחיר השוק, באתר גלובס, 10 במרץ 1999 משרד התחבורה ישקיע 300 אלף שקל בפיתוח מנחת המטוסים בפארק התעשיות בר לב שליד כרמיאל, באתר TheMarker‏, 12 במאי 2002 זוהר בלומנקרנץ, הטיסן התרסק בקהל, חוקר התאונות מאשים את רשות התעופה האזרחית, באתר TheMarker‏, 11 באוקטובר 2014
Dovetail Games

Dovetail Games (בעבר: RailSimulator.com) היא חברה בריטית העוסקת בפיתוח משחקי וידאו. החברה הוקמה בשנת 2008 על ידי פול ג'קסון, טים גטלנד וצ'ארלי מקמיקינג. הסדרה הקודמת של טריין סימולטור, רייל סימולטור, פותח על ידי Kuju Entertainment, אותה החברה שפותחה את מיקרוסופט טריין סימולטור עם מיקרוסופט. צורת ההתפתחות השתנתה לגרסה חדישה של התוכנה שנקראה Train Simulator אשר יצאה בסטים. ב-9 בדצמבר 2013 הוכרז ש-RailSimulator.com שינתה את שמה ל-Dovetail Games. Dovetail Games הכריזה ב-1 ביולי 2014 על מוצר הסימולציה החדש הראשון שלה; משחק סימולציית דיג בשם Euro Fishing. ב-9 ביולי 2014 הכריזה Dovetail Games על העברת הקוד של המשחק Flight Simulator X לSteam. אתר האינטרנט הרשמי של Dovetail Games Dovetail Games, ברשת החברתית אקס (טוויטר) Dovetail Games, ברשת החברתית LinkedIn
אגם מוריין

אגם מוריין (באנגלית: Moraine Lake - מילולית: אגם המורנה) הוא אגם קרחוני בהרי הרוקי הקנדיים בשטח הפארק הלאומי באנף, בפרובינציית אלברטה שבקנדה. האגם נמצא 14 קילומטרים מהכפר לייק לואיז, בעמק עשר הפסגות. האגם נמצא בגובה של 1,885 מטרים מעל פני הים. שטחו של האגם 485 דונמים.  האגם, בהיותו אגם קרחוני, מגיע לשיא גודלו ושיא מפלסו באמצע חודש יוני. בשל היותו אגם קרחוני צבעו גוון ייחודי של כחול, עקב קמח הסלעים שזורם עם מי הקרחונים. האגם נחשב ליפה באגמי הרי הרוקי הקנדיים, והוא אחד משלושת אתרי הביקור המרכזיים של הפארק הלאומי (אחרי באנף, ואגם לואיז). סביב האגם מספר מסלולי הליכה הפתוחים מעת לעת. השביל בו עושים מרבית תיירים שימוש הוא שביל רוקפייל (The Rockpile Trail) העובר על המורנה. אורכו של שביל זה 300 מטרים ובו הפרש גבהים של 24 מטרים, וממנו נשקף נוף מרהיב של האגם, והוא אחד האתרים המצולמים ביותר בכל קנדה. בסמוך לשביל המורנה מתחיל שביל אגמי קונסולישן ( the Consolation Lakes trail), שאורכו 3 קילומטרים, ובו הפרש גבהים של 90 מטרים. שביל מקשר בין אגם קונסולישן התחתון לאגם העליון. נוף ההרים שמאוחרי האגם (נוף עמק עשר הפסגות) מכונה בשם "נוף עשרים הדולרים" מאחר שנוף זה הופיע על צידו האחורי של שטר ה-20 דולרים הקנדיים בסדרת השטרות שהודפסה בין השנים 1969 ו-1979. סירות קאנו על גדת האגם. אגם קונסולישן התחתון. אגם מוריין - "נוף עשרים הדולרים" אגם מוריין - צבעו הכחול הבוהק מקורו ב"קמח סלעים" שנסחף עם מי הקרחונים המזינים את האגם. המורנה שבקצה האגם מדיה וקבצים בנושא אגם מוריין בוויקישיתוף מיקום האגם ותיאור האגם (אורכב 16.11.2017 בארכיון Wayback Machine) אגם מוריין, סרטון באתר יוטיוב אגם מוריין, סרטון באתר יוטיוב אתר הפארק הלאומי באנף תיאור האגם באתר earthpano ודל, פגי, באנף - אוצר הרי הרוקי מצגת של אתר בנק קנדה, עמ' 56
מפל אתבסקה

מפל אתבסקה (באנגלית: Athabasca Falls) הוא מפל מים בשטח הפארק הלאומי ג'ספר בפרובינציית אלברטה שבקנדה. המפל נמצא על נהר אתבסקה העליון, כ-25 ק"מ דרומית לעיר ג'ספר, ומערבית לכביש המהיר אייספילדס. המפל הוא מפל ציורי, בעל עוצמת זרימה רבה, אף שאינו גבוה יחסית למפלים אחרים באזור (גובהו 23 מטרים בלבד, ורוחבו 18 מטרים). הנהר 'נופל' על שכבה קשה של אבן קוורץ דרך אבן גיר רכה, דבר הגורם למראה שכבות הסלע שלצידיו. אי בולט באמצע נהר אתאבאסקה מפצל את המפלים, אשר מצטרפים אליו שוב אל מסלולו במורד הזרם, בו נוצר הכוח המסיבי החוצה אל הערוץ שמתחתיו. סביב האגם מספר מרפסות תצפית ומסלולי הליכה. קשת בסמוך למפל שחיקה בתוך קניון במורד הנהר בשל המפל מדיה וקבצים בנושא מפל אתבסקה בוויקישיתוף המפל באתר פארק ג'ספר המפל, באתר todocanada המפל באתר albertawow תיאור מפלי אתבסקה המפל באתר albertawow המפל, באתר todocanada Ambar Sulekh, Athabasca Falls, Canada - Unique Places around the World, worldatlas, ‏28-5-2019
קרחון ססקצ'ואן

קרחון ססקצ'ואן (באנגלית: Saskatchewan Glacier) ממוקם בשטח הפרק הלאומי באנף בפרובינציית אלברטה שבקנדה, כ-120 קילומטרים צפונית מערבית לעיר באנף, בסמוך לכביש המהיר אייספילדס. קרחון ססקצ'ואן הוא הקרחון הגדול ביותר הבולט משדה הקרח קולומביה שנמצא בהרי הרוקי הקנדיים, על קו פרשת המים של אמריקה. הקרחון הוא מקור המים המרכזי של נהר צפון ססקצ'ואן. אורכו של הקרחון כ-13 קילומטרים, ושטחו כ-30 קילומטרים. בשנת 1960 עמד עובי הקרחון על 400 מטרים (במרחק של 8 קילומטרים מקצה הקרחון). בין השנים 1893 ו-1953, נסוג קרחון ססקצ'ואן מרחק של 1,364 מטרים. בין השנים 1948 ו-1953 שיעור נסיגת הקרחון הממוצע עמד על 55 מטרים בשנה.  התחממות כדור הארץ אומאני, סיימון ל. קרחוני קנדה, פרסומי ממשלת קנדה, עמ' 221 - 227. מדיה וקבצים בנושא קרחון ססקצ'ואן בוויקישיתוף הקרחון באתר albertawow עלייה אל קרחון ססקצ'ואן, סרטון באתר יוטיוב אומאני, סיימון ל. קרחוני קנדה, פרסומי ממשלת קנדה
ויליאם לנדאו

ויליאם מ. לנדאו (באנגלית William M. Landau‏, 1924 –‏ 2 בנובמבר 2017) היה פרופסור לנוירולוגיה בבית הספר לרפואה של אוניברסיטת וושינגטון בסנט לואיס. המומחיות שלו הייתה בשבץ מוחי והפרעות תנועה וזכה להכרה כשקראו על שמו את תסמונת לנדאו-קלפנר.. ד"ר לנדאו נפטר ב-2 בנובמבר 2017 מסיבות טבעיות בביתו ביוניברסיטי סיטי. מיזורי. היה בן 93 במותו. Landau WM, Jaffe AS, Wetzel RD. Benefits vs the harms of automated external defibrillator use. JAMA. 2006 Jun 28;295(24):2849-50; author reply 2850. PMID 16804150 Landau WM. Pain therapy outdated. Mo Med. 2006 Jan-Feb;103(1):42. PMID 16579303 Nelson DA, Landau WM. Intrathecal methylprednisolone for postherpetic neuralgia. N Engl J Med 2001; Mar 29;344(13):1019; discussion 1021-2 Landau WM. Is cholesterol a risk factor for stroke? Cholesterol-NO. Arch Neuro 1999; 56:1521-1524 Landau WM. "Hypertonus Spasticity, Rigidity" and "Babinski's Reflex, Sign of". Encyclopedia of Neuroscience. Edited by George Adelman, Barry H. Smith, Elsevier Science BV, 1999 Landau WM. Clinical Neuromythology and Other Arguments and Essays, Pertinent and Impertinent, Futura Publishing Company, Inc,. Armonk, NY, 1998 "William M. Landau". Washington University School of Medicine, department of Neurology. Bernhard, Blythe (2017-11-02). "Dr. William Landau, former chief neurologist at Washington University, dies at 93". St. Louis Post-Dispatch. נבדק ב-2017-11-03.
Humble

"Humble" (מעוצב כ-".HUMBLE"; בעברית: "צנוע") הוא סינגל מאת הראפר האמריקאי קנדריק לאמאר. השיר יצא ב-30 במרץ 2017, על ידי חברות התקליטים טופ דואוג אנטרטיינמנט, אפטרמת' אנטרטיינמנט, ואינטרסקופ רקורדס. השיר, שנכתב על ידי לאמאר ומייק ויל מייד איט והופק על ידי מייק ויל מייד איט, יצא לרדיו כסינגל המוביל מאלבום האולפן הרביעי של קנדריק לאמאר, Damn והופיע כשיר השמיני באלבום. השיר היה לסינגל השני של קנדריק לאמאר שהגיע למקום הראשון בבילבורד הוט 100 (לאחר "Bad Blood") והסינגל הראשון שלו כאמן ראשי. השיר היה השיר הראשון שהוקלט לאלבום. את הביט פיתח מייק ויל מייד איט כשהתכוון שגוצ'י מיין יבצע על הביט, אך הראה זאת אחר כך ללאמאר, כדי שלאמאר יבצע שיר בפעם הראשונה עם ביט סגנון טראפ. בתחילה, לאחר ההקלטה, הוחלט שהשיר יהיה באלבום הבכורה של מייק ויל מייד איט, Ransom 2, אך שכנעו את לאמאר להוסיף את השיר לאלבומו. השיר קיבל שבחים מהמבקרים האמריקאים. בן שלו מעיתון הארץ, כתב ש"קנדריק לאמאר הוא הראפר הכי חד בעולם" וש"לאמאר והמפיקים שלו בונים את ".HUMBLE" על צליל הרבה יותר חותך, שמבוסס על מהלך פסנתר קצר ואכזרי. הוא חוזר בערך 100 פעמים בשלוש דקות, ובכל זאת לא נמאס ממנו." קנדריק לאמאר ביצע את השיר בכל הופעה בסיבוב ההופעות "The Damn Tour". מידע על היצירה "Humble" באתר מיוזיק בריינז סרטון השיר "Humble" באתר יוטיוב "Kendrick Lamar – HUMBLE. (Prod. By Mike Will Made It) [New Song]". HotNewHipHop. נבדק ב-30 במרץ 2017. {{cite web}}: (עזרה) "Top 40/Rhythmic-Crossover". All Access. 31 במרץ 2017. {{cite news}}: (עזרה) Billboard, שירי קנדריק לאמאר בבילבורד הוט 100 Carmichael, Rodney (25 באפריל 2017). "How Mike WiLL Made-It And Kendrick Lamar Created The Year's Most Urgent Music". NPR Music. נבדק ב-26 באפריל 2017. {{cite web}}: (עזרה) ""HUMBLE." by Kendrick Lamar Review | Pitchfork". pitchfork.com. נבדק ב-31 במרץ 2017. {{cite web}}: (עזרה) Flanagan, Andrew (30 במרץ 2017). "Kendrick Lamar's Video For 'Humble' Is A Must-Watch". NPR. נבדק ב-31 במרץ 2017. {{cite news}}: (עזרה) Young, Alex (31 במרץ 2017). "Kendrick Lamar unveils new single, "HUMBLE.", along with visually stunning video — watch". Consequence of Sound. נבדק ב-31 במרץ 2017. {{cite news}}: (עזרה) בן שלו, קנדריק למאר הוא הראפר החד בעולם, באתר הארץ, 2 באפריל 2017
מעבר אתבסקה

מעבר אתבסקה (באנגלית: Athabasca Pass) הוא מעבר הרים גבוה בהרי הרוקי הקנדיים. מעבר ההרים הוא מוצאו של נהר וירלפול (יובל של נהר אתבסקה). בתקופת הסחר בפרוות, המעבר קישר בין תחנת המסחר בית ג'ספר שעל נהר אתבסקה ולבין מחנה בואוט שעל גדת נהר קולומביה. גובה המעבר - 1,753 מטרים מעל פני הים. המעבר נמצא בין הר בראון לבין רכס מקגיליווריי. מעבר ההרים נמצא מדרום למעבר ילוהד, ומצפון למעבר הואוס. המעבר מוזכר לראשונה במסמכיו של מגלה הארצות הבריטי דייוויד תומפסון; את המעבר הראה לו בשנת 1811 אירוקוי בשם תומאס. המעבר הפך לנקודה חשובה במסלול הסחר בפרוות שבין אזור ארץ רופרט לבין מחוז קולומביה. שמו של המעבר ניתן לו ב-6 בפברואר 1912, והוא (כמו גם הר אתבסקה) נקרא על שם אגם אתבסקה ("אתבסקה" בשפת הקרי: "מקום צמחי הקנה" - המתייחס לסבך על גדת האגם, במקום בו נהר אתבסקה זורם לתוך האגם). בשנת 1971 הוכרז המעבר כאתר היסטורי לאומי של קנדה. מדיה וקבצים בנושא מעבר אתבסקה בוויקישיתוף המעבר באתר ממשלת קולומביה הבריטית היסטוריה של המעבר באתר peakfinder אתר השמות הגאוגרפיים של ממשלת קולומביה הבריטית
אגף מבצעים (פירושונים)

האם התכוונתם ל... אגף המבצעים – אגף במטה הכללי של צה"ל אגף המבצעים שיטור וקהילה – אגף במטה הארצי של משטרת ישראל אגף מבצעים לוגיסטיים ונכסים – אגף במשרד הביטחון
סכר ביגהורן

סכר ביגהורן (באנגלית: Bighorn Dam) או תחנת הכוח הידרו ביגהורן (Bighorn Hydro Plant) הוא סכר (מסוג סכר סוללה) הממוקם במחוז קלירווטר, שבמערב מרכז פרובינציית אלברטה שבקנדה. הסכר נבנה על ידי תאגיד טראנס-אלטה בשנת 1972, והקמתו - חסימת נהר צפון ססקצ'ואן יצרה אגם אברהם, מאגר המים והאגם מעשה-ידי-אדם הגדול באלברטה. הסכר הוא אחד משתי תחנות הידרואלקטריות שהוקמו על ידי טראנס-אלטה במערכת הנהר צפון ססק'צואן. הסכר ההידרואלקטרי מייצר מדי שנה 408,000 מגהוואטים של חשמל, המספק חשמל ל-58,300 בתי אב באלברטה. סכר ביגהורן, בביצוע אגם אברהם וסכר ביגהורן, סרטון באתר יוטיוב מידע על מסלולי הליכה בסמוך לסכר ביגהורן, ותמונות הסכר סכר ביגהורן באתר טרנס-אלטה סכר ביגהורן באתר טרנס-אלטה